**НАРОДНО ЧИТАЛИЩЕ „ПРОБУДА 1952” с. ДОБРА ПОЛЯНА**

**ОБЩ. РУЕН, ОБЛ. БУРГАС**

Изх.№16

Дата: 06.11.2019г.

**ДО**

**Г-Н ИСМАИЛ ОСМАН**

**КМЕТ НА ОБЩИНА РУЕН**

**УВАЖАЕМИ ГОСПОДИН ОБЩИНСКИ КМЕТ,**

Във връзка с Чл.26(а) т.1,т.2, и т.3 от Закона за народните читалища обнародван в ДВ.бр.42/2009г. приложено Ви изпращам План-програма за развитие на дейността на читалище „ПРОБУДА1952 ”с. Добра поляна, общ. Руен за 2020 година.

С Уважение,

**Кемал Мустафа**

**Председател на ЧН**

**НАРОДНО ЧИТАЛИЩЕ „ПРОБУДА 1952” с. ДОБРА ПОЛЯНА**

**П Л А Н – П Р О Г Р А М А**

за развитие на дейността на читалището за 2020 година



„**НАУКАТА Е СВЕТИЛОТО НА ЕДИН НАРОД, ЛИТЕРАТУРАТА Е ЖИВОТЪТ МУ.”**

Народно Читалище „Пробуда – 1952 год.” е център на културно просветна работа в с. Добра поляна. Читалището е устойчива културна институция, която има специфична мисия да съхранява и развива традиционните ценности на нацията ни,както и откликване на новите потребности на българското общество.

**Анализ:**

* Читалището има традиции в своята работа;
* На разположение на читателите е интернет обслужване;
* НЧ „Пробуда-1952” е единствената културна институция в селото;

**Предимства:**

* Предимство на нашето читалище е, че имаме средищно училище в селото, което ни дава необходимите ресурси за работа; „Училището и читалището-естествена и безопасна среда за децата”

**Законова база:**

* Закон за народните читалища от 2009 год.;
* Закон за обществените библиотеки от 2009 год.;
* Общото събрание;

**Мисия:**

Благородна и отговорна е мисията на нашето читалище, което дава достоен принос за развитие и обогатяване на българските традиции. НЧ „Пробуда-1952”има завоювана позиция за работа в подкрепа на общността и през годините е спечелило доверието на хората.

**Визия:**

* НЧ „Пробуда-1952”с. Добра поляна. работи със всички видове местни общности. Една от модерните визии е превръщането му в информационен център за населението;

**Ценности:**

* Чрез дейностите който извършва Читалището цели да възпитава отношение към културата и изкуството;
* Цялата дейност е насочена към следните

**Основни цели:**

* Задоволяване потребностите на живущите в село Добра поляна. свързани със:
  + развитие и обогатяване на културния живот;
  + запазване на обичайте и традициите;
  + **превръщане на читалището в съвременен център за културно и гражданско развитие.**
  + разширяване на знанията на гражданите и приобщаването им към ценностите и постиженията на науката, изкуството и културата;
  + Предоставяне на компютърни и интернет услуги.
  + Поддържане на Фейсбук страницата на читалището, със снимков и информационен материал от участието ни в различни общински и читалищни инициативи.
  + Включване на групите в традиционните празници и фестивали.
  + Активно участие в проекти и програми.

**Дейности:**

**БИБЛИОТЕЧНА ДЕЙНОСТ-** Като неразделна част от читалището, библиотеката активно участва в организирането на културния живот в селото ,общината и в областта, Дейността на библиотеката през 2020 г. ще включва:

• Актуализиране на библиотечния фонд на читалищната библиотека, чрез закупуване на нова литература чрез спечелен проект „Българските библиотеки – съвременни центрове за четене и информираност” г., дарения и др.

• Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности;

• Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

**ХУДОЖЕСТВЕНО-ТВОРЧЕСКА ДЕЙНОСТ:**

• Повишаване на качеството на предлагания от читалището художествен продукт по повод различни чествания;

• Активно участие на художествено–творческите форми в културните прояви в общината

• Пресъздаване на обичаи и празници от Културния календар;

• Участие в общински, регионални, национални и други конкурси и фестивали .

**КУЛТУРНА ПРОГРАМА ЗА 2020 ГОДИНА**

**Януари**

04 .01- 235 г. от рождението на Якоб Грим, германски филолог, поет и автор на приказки (1785-1863) -запознаване читателите с живота и творчеството му.

04.01 60 г. от смъртта на Албер Камю, френски писател (1913-1960)- запознаване читателите с живота и творчеството му.

06 .01 - „Зимна приказка” – среща с любими приказни герои

06.01- мултимедийна презентация за живота и делото на Христо Ботев

13.01- Ден на българското кино- прожекции на златните бълг. филми с мултимедия в библиотеката.

18.01-80 г. от рождението на Недялко Йорданов, български поет и драматург (1940)- запознаване читателите с живота и творчеството му.

21.01 –“Ти посрещна ме на този свят”! - витрина от рисунки и книги посветена за Деня на родилната помощ

21.01- 15г. от смъртта на Йордан Радичков, български писател и драматург (1929 – 2004)-запознаване читателите с живота и творчеството му.

-„На гости в библиотеката” – тематично утро с участието на ученици от ОУ  “Св. Св.Кирил и Методий”

31.01 - „В света на влечугите”- мултимедийна презентация

**Февруари**

-„ Алкохолът и децата” - конкурс на детски рисунки по-случай Седмицата на трезвеността.

05.02-100 г. от рождението на Леда Гео Милева, българска писателка и преводачка (1920 – 2013)- запознаване читателите с живота и творчеството и.

- Да напишем писмо, стих, есе за обич – литературен конкурс във връзка с Деня на влюбените.

14.02 – изработване на валентинки с участниците от кръжока „ Сръчни ръце”.

- Витрина от книги и фотоси за делото на Апостола на свободата Васил Левски.

19.02–  “Твоят един син, Българийо…”– презентация и рецитал за делото на Апостола- съвместно с училището.

26.02 -изработване на мартеници с участниците в кръжока „ Сръчни ръце”

28.02- Конкурс за най-оригинална и красиво изработена мартеница.

**Март**

01.01- Ден на Българската мартеница- да се закичим с мартеница за символ на здраве и сила” – изложба на мартеници

- „Баба Марта бързала” – детско утро- посещение в ЦДГ- Добра поляна

03.03-120 г. от рождението на Веса Паспалеева, българска детска поетеса и писателка (1900-1980)- запознаване читателите с живота и творчеството и.

- Празнична програма съвместно с училището , по случай Освобождението на България/ 03.03/

05.03- Работилница „ Сръчни ръце” Изработване на картички за 8-ми март

предназначени за жените на с. Добра поляна. 06.03- „Мама” – изложба на детски рисунки.

08.03 – „Блага вест за тебе мамо” – съвместна програма с училището и ДГ в салона на читалището.

-„Красива, нежна и добра- да носиш името Жена”-празнична вечер в кафе- ресторанта с дамите от селото.

12.03 – Творческа работилница „Сръчни ръце”- съвместна инициатива с учениците от VІкл. за откриване на „Книговезница”, която да обхваща; подлепване на книги, изработване на книгоразделители за бележити дати и годишнини.

-“Българските пролетни обичаи” - презентация пред учениците от ОУ  “Св.св. Кирил и Методий”.

20.03 – „Пролет моя, моя бяла пролет” – посрещане на пролетта с децата от ПГ.

24.03-115 г. от смъртта на Жул Верн, френски писател (1828-1905)- запознаване читателите с живота и творчеството му.

**Април**

01.04 „Светът е оцелял, защото се е смял” – виц маратонпо -случай деня на хумора и шегата.

01.04- Международен ден на птиците- Витрина

325 г. от смъртта на Жан дьо Лафонтен, френски поет и баснописец (1621-1695)- запознаване читателите с живота и творчеството му.

- Седмица на гората- излeт с учениците до гората.

02.04 - Международен ден на детската книга и изкуствата за деца и 215 г. от рождението на Ханс Кристиан Андерсен, датски писател (1805-1875) - „ Среща с любими приказки и герои ” – колективно четене на приказки обсъждане на същите.

- Седмица на детската книга и изкуствата за деца – ще се извършат следните мероприятия:

- 1 ден – занимателни игри ; - шах , не се сърди човече и детски билярд награди за първите три места

- 2 ден – подвижни игри ; - народна топка , футбол и баскетбол – награди за първите три места

- 3 ден – карнавал с маски за най - артистично облечен – награди за първите три места

-4 ден – Най-добър рецитатор и разказвач на народни приказки – награди за първите три места

- 5 ден – рисунка на асфалт – награди за първите три места

07.04- Международен ден на здравето. Беседи, състезания и викторини с учениците от местното училище с цел повишаване на здравната култура на подрастващите и уважение към професията на здравния работник

12.04-“Космосът - познат и непознат” – мултимедийна презентация по повод Международния ден на космонавта

20.04- Великденска работилница „Да нашарим яйцата заедно”,  боядисване на великденски яйца с деца и възрастни, изложба;

21.04-110 г. от смъртта на Марк Твен, американски писател, журналист (1835-1910)- Витрина

22.04- Световен ден на Земята. Отбелзва се за първи път през 1970 г.

-100 г. от рождението на Валери Петров, поет, писател, преводач (1920-2014)- запознаване читателите с живота и творчеството му.

-„Моята баба във виртуалното пространство” – първи стъпки за работа с компютър – деца помагат на възрастните.

**Май**

01.05-Ден на труда и на международната солидарност на трудещите се (от 1890)

06.05 – „ Георгьов ден ” – Общоселско празнуване

07.05-90 г. от рождението на Пеньо Пенев, български поет (1930-1959)-запознаване читателите с живота и творчеството му.

09.05 –“Познаваме ли Европа?” - викторина с учениците от ОУ  “Св.св. Кирил и Методий”по повод Ден на Обединена Европа -“ Аз чета с мама “ четене на български народни приказки с деца от първи клас и техните майки - открита читалня пред библиотеката;

11.05- Ден на библиотекаря – „ Библиотекар за един ден ” – запознаване читателите с работата на библиотекаря.

15.05-95 г. от смъртта на Гео Милев, български поет и публицист (1895-1925)- Витрина.

24.05 – Ден на славянската писменост и култура – съвместна програма с училището.

- „ Рамазан байрям” – програма в салона на читалището

-Участие на фолклорната група и групата за модерни танци на общинския празник с. Руен.

**Юни**

01.06 – „ Моят детски свят.......”!- витрина от детски рисунки посветен за Деня на детето.

- „ Щастливо детство”- празник с децата на с. Добра поляна- рисуване с пастели или тебешир, състезания с велосипеди по възрасти, състезателни игри, пукане на балони и др.

02.06 – Отбелязване деня на Христо Ботев и загиналите за свободата на България.

- На гости в библиотеката –прожекция на детско филмче с мултимедиен екран на децата от ЦДГ и ПГ с. Добра поляна.

05.06– Международен ден на опазване на околната среда – витрина от текстови и снимкови материали.

- Участие на фолклорната група на фестивала „ Шарено котле”гр. Бургас и с представяне на читалището с турска кухня.

- Участие на фолклорната група на фестивала на етносите „ Различни но заедно” с. Лозарево.

- „Моята градина” - фото-изложба  – конкурс

21.06-155 г. от рождението на Стоян Михайлов Попов (Чичо Стоян), детски писател (1865 – 1939)- запознаване читателите с живота и творчеството му.

27.06-170 г. от рождението на Иван Минчов Вазов, народен поет, писател и общественик (1850 – 1921)- запознаване читателите с живота и творчеството му.

29.06-120 г. от рождението на Антоан Дьо Сент-Екзюпери, френски писател и летец (1900 – 1944)- колективно четене и обсъждане на книгата му „ Малкият принц”.

- „Какво да четем през лятото”- откриване на лятна читалня

**Юли**

01.07-125 г. от смъртта на Петко Рачев Славейков, български поет, фолклорист и обществен деец (1827-1895)- запознаване читателите с живота и творчеството му.

- Провеждане на летни занимания по график.

- Запознаване на подрастващото поколение с местните традиции и обичаи.

- „Мое родно село” – конкурс за рисунка и стих

 - Лятно кино – безплатни прожекции на филми за малки и големи на мултимедиен екран в салона на читалището.

- Провеждане на групови обучения по ИКТ

-„И това лято в библиотеката” – работа с деца и читатели

- „Културата на моя етнос”- мултимедийна презентация

28.07-85 г. от рождението на Владимир Башев, български поет (1935 – 1967)- запознаване читателите с живота и творчеството му.

- Юли-август – прочистване на книжния фонд, подвързване на скъсани книги и почистване на помещенията.

- „Курбан байрям ” - програма в салона на читалището

**Август**

- Акция за събиране на експонати за музейната сбирка

- Прожекция на детски филми с мултимедия в детски отдел на библиотеката;

- "Рисувам своите мечти"- мероприятие от програмата забавно лято в библиотеката.

20.08-130 г. от рождението на Константин И.Константинов, български писател и преводач, автор на разкази, пътеписи и детска литература (1890 – 1970)- запознаване читателите с живота и творчеството му.

21.08 – „ Най – хубавите бълг. народни приказки ” – четене на приказки от автора Ангел Каралийчев и обсъждане на същите – по случай отбелязване на деня от рождението му.

- Участие на фолклорната група на XVI-Традиционна Вечер на Турската култура.

**Септември**

03 .09 - „ Сбогом лято ”- детско шоу за закриване на ваканцията

06.09 – Отбелязване деня от Съединението на Княжество България и Източна Румелия -тематична витрина .

-„Плодородна и златна” – есенна изложба с дарове от  природата.  11.09 - „ Здравей, родно училище”- Витрина от рисунки и стихове

15.09 - „Отново на училище” – изпращане на учениците с поздравления и почерпка.

25 .09 - Пускане на предупредителни писма за закъснели читатели.

28.09- 85 год. от рождението на Реджеб Кюпчю- български поет от турски произход- запознаване читателите с живота и творчеството му.

29.09 - „ Тайнството на библиотеката ..!”- Какво се прави в нея ? - На гости в библиотеката първи допир на първокласниците и въвеждането им в света на книгитe.

**Октомври**

01.10- Ден на възрастните хора –“Баба и внуче в света на интернета “

04.10 – Световен ден за защита на животните – Витрина от текстови и снимкови материали.

05.10– Отбелязване Световния ден на учителя – изработване на поздравителен адрес от читалището до учители на ОУ „ Св. Св. Кирил и Методий с. Добра поляна.

06.10-60 г. от смъртта на Николай Лилиев, български поет (1885 – 1960)-запознаване читателите с живота и творчеството му.

23.10- 100 г. от рождението на Джани Родари, италиански писател, автор на детска литература (1920-1980) запознаване читателите с живота и творчеството му.

24.10- 90 г. от рождението на Йордан Радичков, български писател и драматург (1929 – 2004); запознаване читателите с личността на големия български писател и неговото творчество за деца.

26.10 -130 г. от смъртта на Карло Колоди, италиански детски писател (1826-1890)- колективно четене и обсъждане на книгата му „ Приключенията на Пинокио”.

30.10-“Кой знае повече?”- викторина с учениците от ОУ  “Св.св. Кирил и Методий” в навечерието на Деня на народните будители.

**Ноември**

01.11– „Поклон вам, будители народни“- съвместна програма с ОУ „ Св. Св. Кирил и Методий” по-случай Деня на народните будители. - Организиране на подвижна библиотека по ДГ с. Добра поляна и филиали.

09.11-140 г. от рождението на Йордан Йовков, български писател и драматург (1880 – 1937)- запознаване читателите с живота и творчеството му.

16.11 -Инициатива по-случай Деня на толерантността;

- Състезание за писане и обработка на текст на компютър в библиотеката.

30.11-185 г. от рождението на Марк Твен, американски писател, журналист и хуморист (1835 – 1910)- запознаване читателите с живота и творчеството му.

-120 г. от смъртта на Оскар Уайлд, ирландски поет и драматург (1854-1900) - колективно четене и обсъждане на литературната му приказка „ Щастливият принц” – кратката история на метална статуя, която се сприятелява с прелетна птица. Заедно двамата носят щастие на други, както в живота, така и в смъртта.

**Декември**

01.12 –“Час по здраве” – мултимедийна презентация и дискусия по повод Международния ден за борба със СПИН .

18.12- Изработване на коледни картички с участниците в кръжока „Сръчни ръце”.

21.12 – Традиционна изложба на сурвакници и коледни картички

23.12 – „ Добре дошъл Дядо Коледа ”- Витрина от зимни рисунки

-“Тиха нощ, свята нощ” - Коледни и Новогодишни тържества- в салона на читалището.

**Други мероприятия**

1. Да се приканват по-вече семейства да се запишат в библиотеката.

2. Да се направят фотоси за най-добри читатели през годината.

3. Да се подобри читалищната и библиотечна дейност.

4. Да се закупят по-вече книги.

**Забележка: Календарният план на културни прояви на читалище „ Пробуда 1952”има отворен характер – може да се допълва и променя във времето.**

**Срокове и изпълнение**

Настоящата Програма е разработена съгласно чл. 26а, ал. 2 от Закона за народните читалища и е с продължителност до 31 декември 2020 год.

Неразделна част от програмата е Приложение № 1 – Предложенията за издръжка на дейности извън държавната субсидия на НЧ „Пробуда 1952 г.” с. Добра поляна.

План-програмата е приета на заседание на Читалищното Настоятелството на 30. 10.2019г.

**Приложение №1**

**ПРЕДЛОЖЕНИЯ ЗА ИЗДРЪЖКА НА ДЕЙНОСТИ**

**ИЗВЪН ДЪРЖАВНАТА СУБСИДИЯ НА НЧ**

**„ПРОБУДА 1952 ГОД.” С. ДОБРА ПОЛЯНА**

|  |  |  |
| --- | --- | --- |
| **№** | **Вид дейност** | **Необходима сума** |
| **1.** | **БИБЛИОТЕЧНА** |  |
| - | Закупуване на книги | 300.00 лв. |
| - | Интернет и поддръжка | 250.00лв. |
| **2.** | **КУЛТУРНО –МАСОВА** |  |
| - | Организиране и провеждане на културни мероприятия и материали за провеждане | 400.00 лв. |
| **3.** | **СТОПАНСКИ РАЗХОДИ** |  |
| - | Закупуване дърва за огрев | 650.00 лв. |
|  | **Обща сума:** | **1600.00лв.** |

**06.11.2019г. Председател:…………...**

**с. Добра поляна Секретар:………………**